Bamses Venner

**Bamses Venner** er et dansk poporkester som var aktivt fra 1973 til 2011, og som ble startet opp igjen i 2017. Navnet er hentet fra kallenavnet til bandets legendariske frontfigur, Flemming «Bamse» Jørgensen, som døde i 2011. Jørgensen var med i gruppen fra starten og sang, spilte bassgitar og skrev de fleste sangene som orkesteret utga. Bamses Venner representerte Danmark i Eurovision Song Contest 1980 med sangen «Tænker altid på dig», som ble nummer 14 av 19. Bamses Venner ga ut en rekke humoristiske, danskspråklige coversanger som har blitt klassikere i Danmark. Blant dem er «Er du langsom i nat» (dansk versjon av «Are You Lonesome Tonight?»), «I en lille båd der gynger» («Mister, Can't You See»), «Vimmersvej» («The Lion Sleeps Tonight») og «Hvorfor går Louise til bal».

## Bakgrunn
Orkesteret ble startet i 1973 med den populære visesangeren Flemming «Bamse» Jørgensen som vokalist og frontfigur. Siden starten har det vært en rekke utskiftinger i gruppens besetning. 

I 1980, da de vant Dansk Melodi Grand Prix, besto Bamses Venner av Flemming «Bamse» Jørgensen, Mogens Balle (piano/orgel), Bjarne Green (gitar) og Arne Østergaard (trommer). De vant konkurransen med «Tænker altid på dig», som videre endte på en 14. plass i Eurovision Song Contest samme året.

1. nyttårsdag 2011 døde «Bamse» av hjerteinfarkt, og dansk presse spekulerte raskt om orkesteret ville fortsette uten sin populære frontfigur. Bamses Venner fortsatte en stund til for å gjennomføre en del konserter som var booket før «Bamse» død. Ved disse konsertene trådte Stig Rossen inn som vokalist – også under minnekonserten for «Bamse» i NRGi Arena i Aarhus. Etter disse konsertene gikk Rossen sammen med de gjenværende medlemmene i Bamses Venner og dannet i stedet gruppen Stig Rossen & Vennerne, et hyllestband til «Bamse» og hans sanger.

Seks år etter Flemming «Bamse» Jørgensens død, gjenoppsto Bamses Venner. Det skjedde da «Bamses» enke, Käte Jørgensen, sa ja til at Stig Rossen & Vennerne kunne få lov til å kalle seg Bamses Venner. Enken hadde sittet på rettighetene til bandnavnet siden «Bamse»s død 1. januar 2011.

## Medlemmer

*Flemming «Bamse» Jørgensen, (vokal, bass), 1973–2011
*Jes Halding, (orgel, keyboard og kor), 1973–1977
*Roar Odgaard, (orgel, Keyboard og kor), 1973–1978
*Jan Locht, (trommer, kor), 1973–1978
*Bjarne Gren Jensen, (gitar, kor), 1973–1981
*Mogens Balle, (orgel, keyboard og kor), 1979–1985
*Arne Østergaard, (trommer kor) , 1978–1985
*Frank Lorentzen, (gitar, kor), 1982–1985
*Torben Fausø, (keyboard, kor), 1985–2006
*Nelle Walther, (trommer), 1985–1996
*Niels Krag, (gitar, kor), 1985–1998
*John Halskov, (gitar, kor), 1985–1998
*Frants Solgaard, (bass, gitar og kor), 1985–1996
*Peter Bødker, (orgel, piano og kor), 1998–2011
*Frank Thøgersen, (trommer, kor), 1998–2011
*Per Zeeberg, (gitar, kor), 1999–2001
*Thomas Wester, (gitar), 2001–2002
*Jes Kerstein, (gitar, kor), 2002–2008
*Anders Lampe, (gitar, kor), 2008–2011
*Stig Rossen (vokal)

## Diskografi

Oversikt over album som Bamses Venner har gitt ut:

### Album
*1975: *Bamses Venner*
*1976: *Mælk og vin*
*1977: *Sutsko* 
*1978: *B&V*
*1980: *Sådan set*
*1980: *Bamse Live I* (livealbum)
*1980: *Bamse Live II* (livealbum)
*1981: *Spor 8*
*1983: *Har du lyst*
*1984: *2x5*
*1985: *Op og ned*
*1986: *Rockcreme*
*1989: *En helt almindelig mand*
*1990: *16*
*1991: *Lyseblå dage*
*1992: *I en lille båd der gynger*
*1992: *Forår*
*1993: *Vidt omkring*
*1996: *Drenge*
*1998: *Mig og mine venner* (boks med to CD-er, hvorav en med liveopptak)
*2000: *For altid*
*2003: *Rolig nu*
*2003: *30 af de bedste* (samlealbum)
*2006: *Kysser dem vi holder a*'
*2009: *Levende lys* (samlealbum)
*2013: *Bamses Venner: 40 af de fede* (samleboks med CD og DVD samt flere ikke-utgitte sanger)

## Referanser


## Eksterne lenker
* 
*